जिलाधिकारी नितिन सिंह भदौरिया ने बुधवार को शिविर कार्यालय में विधानसभा द्वाराहाट के विकास कार्यों व स्वीकृत योजनाओं की समीक्षा बैठक सम्बन्धित अधिकारियों के साथ की। इस बैठक में मा0 विधायक द्वाराहाट महेश नेगी भी उपस्थित थे। उन्होंने निर्देश दिये कि विधानसभा में जो भी विकास कार्य स्वीकृत किये गये है उनमें तेजी लाने के साथ-साथ गुणवत्ता का ध्यान रखा जाय। जिलाधिकारी ने मा0 मुख्यमंत्री घोषणा के अन्तर्गत तड़ागताल में एक झील निर्माण के सम्बन्ध में सिंचाई विभाग के अधिकारियों को निर्देश दिये कि तथा शीध्र उपाजिलाधिकारी के साथ संयुक्त निरीक्षण कर प्रस्ताव जिला कार्यालय को भेजें ताकि आगणन शासन को भेजा जा सके। इस बैठक में विधायक ने कहा कि इस झील के निर्माण से क्षेत्र में पेयजल किल्लत में कमी आयेगी साथ ही अनेक क्षेत्रों में सिंचाई की समस्या भी समाप्त होगी।